มีอาการเจ็บเต้านมข้างซ้ายค่ะ โดยเฉพาะบริเวณด้านข้างเต้านมใกล้รักแร้ บางทีก็ลามมาถึงฐานเต้านม บางครั้งก็เจ็บระบบ บางครั้งก็เจ็บจี๊ด ไปพบแพทย์คลำไม่เป็นก้อน บอกว่าเต้านมอักเสบให้ยามาทาน ทานได้4วัน จนยาหมดแล้วแต่ก็ยังไม่หายเจ็บ ต้องใช้เวลานานมั้ยคะกว่าจะหาย ขอบค่ะ
สวัสดีค่ะ อาการเจ็บเต้านมอาจมีสาเหตุจาก สาเหตุภายในเต้านมเอง เช่นมีก้อนเนื้อ มีภาวะเต้านมอักเสบ ฝีที่เต้านม การเปลี่ยนแปลงฮอร์โมนในขณะรอบเดือน การบาดเจ็บบริเวณใกล้เคียงเต้านม หรือเกิดจากกล้ามเนื้อที่หน้าอกอักเสบก็ได้แนะนำรับประทานยาตามที่แพทย์สั่ง และกลับไปติดตามอาการตามนัด ถ้าอาการเป็นมากขึ้นหรือไม่ดีขึ้น ควรกลับไปแจ้งให้แพทย์ทราบ เพื่อตรวจหาสาเหตุอื่นๆที่เป็นไปได้ต่อไป ปกติแล้วเต้านมอักเสบหรือติดเชื้อหลังได้ยาฆ่าเชื้อที่ตรงกับโรค อาการควรทุเลาภายใน 1-2 สัปดาห์การดูแลตนเองคอยหมั่นคลำเต้านมทุกเดือน หากมีก้อนใหม่ที่คลำได้ กดเจ็บ มีเลือดหรือหนองไหลจากหัวนม ควรรีบไปพบแพทย์